[{"text_idx": "#000000", "text": "Bydd rhaglenni iechyd anifeiliaid arobryn ac arloesol Cymru i\u2019w gweld yn NSA Cymru/Wales Welsh Sheep 2023 yr wythnos nesaf (Mai 16 eg )."}, {"text_idx": "#000002", "text": "Gan arddangos arbenigedd technegol a\u2019r gorau o ffermio defaid masnachol, mae NSA Cymru/Wales Welsh Sheep yn denu miloedd o ymwelwyr o bob rhan o\u2019r diwydiant defaid."}, {"text_idx": "#000003", "text": "Eleni, bydd pwyslais newydd ar estyn allan i ddweud wrth y cyhoedd am y stori gadarnhaol o ffermio defaid yng Nghymru, a rhan bwysig fydd yr ymdrechion ymroddedig i gynyddu iechyd a lles anifeiliaid."}, {"text_idx": "#000004", "text": "Ar stondin rhif 176, bydd cynhyrchwyr defaid yn gallu dod i wybod am ddatblygiadau o fewn pynciau sy\u2019n effeithio ar eu diwydiant, gan gynnwys y clafr ac ymwrthedd gwrthficrobaidd (AMR)."}, {"text_idx": "#000005", "text": "Newydd ei lansio yr wythnos hon (Mai 10), Gwaredu Scab yw\u2019r prosiect profi a thrin cyntaf o\u2019i fath ledled y wlad. Mae rhaglen genedlaethol ar gyfer dileu clafr defaid, sy\u2019n cael ei darparu\u2019n rhad ac am ddim i ffermwyr, yn cael ei hariannu gan Lywodraeth Cymru a\u2019i harwain gan Goleg Sir Ga\u0302r."}, {"text_idx": "#000006", "text": "Bydd ymwelwyr a\u0302\u2019r sioe yn gweld arddangosiad peiriant dipio defaid. Gallant siarad ag aelodau o di\u0302m Gwaredu Scab am y fenter a sut y gall y prosiect wella lles y ddiadell Gymreig ac yn y pen draw helpu i fod o fudd i ddiwydiant defaid Cymru yn ei gyfanrwydd."}, {"text_idx": "#000009", "text": "\u201cFel y gwyddom i gyd, mae\u2019r clafr yn hynod heintus a gall achosi problemau lles sylweddol ymhlith diadelloedd. Felly, rydym yn edrych ymlaen at NSA Welsh Sheep i gael lledaenu\u2019r neges i gymaint o bobl yn y diwydiant defaid a\u0302 phosib fod Gwaredu Scab ar gael i helpu ffermwyr i fynd i\u2019r afael a\u0302\u2019r clafr.\u201d"}, {"text_idx": "#000010", "text": "Ochr yn ochr a\u0302 Gwaredu Scab yn adran iechyd anifeiliaid y sioe fydd rhaglen Arwain DGC (Defnydd Gwrthficrobaidd Cyfrifol) sy\u2019n helpu milfeddygon, ffermwyr a pherchnogion ceffylau i fynd i\u2019r afael a\u0302 lledaeniad ymwrthedd gwrthfiotig mewn anifeiliaid a\u2019r amgylchedd yng Nghymru."}, {"text_idx": "#000011", "text": "Gan weithio mewn partneriaeth a\u0302 rhanddeiliaid amaethyddol allweddol Cymru, partneriaid cyflenwi milfeddygol, a sefydliadau academaidd, mae Arwain DGC yn defnyddio hyfforddiant, technoleg newydd, a chasglu data i helpu i wella dealltwriaeth a lleihau\u2019r angen i ddefnyddio gwrthfiotigau a gwrthlyngyryddion a thrwy hynny leihau\u2019r risg o ymwrthedd gwrthficrobaidd (AMR) yn datblygu."}, {"text_idx": "#000012", "text": "Yn gynharach y mis hwn, cafodd gwaith Arwain DGC ei gydnabod yng Shared Learning & Awards Gwarcheidwaid Gwrthfiotig \u2013 lle derbyniodd y rhaglen ddwy wobr."}, {"text_idx": "#000014", "text": "Bydd hefyd trafodaeth ac arddangosiad o\u2019r Ap Bioddiogelwch a ddatblygwyd yn ddiweddar \u2013 a gre\u0308wyd fel rhan o raglen DGC Arwain."}, {"text_idx": "#000015", "text": "Yn ymuno ag adran Iechyd Anifeiliaid yn y sioe fydd grw\u0302p Milfeddygon Defaid Cymru (WSV/MDC), gyda rhaglen o drafodaethau ac arddangosiadau yn cynnwys milfeddygon o bob rhan o Gymru a\u2019r Gororau."}, {"text_idx": "#000016", "text": "Bydd gweithgareddau\u2019n dechrau gydag ymchwiliad i achosion o ddefaid tenau ac arddangosiad o sganio ysgyfaint defaid am Adenocarsinoma\u2019r Ysgyfaint mewn Defaid (OPA). Bydd yr arddangosiad hwn yn cael ei ddilyn gan fideo post-mortem a sesiwn gyda milfeddygon ar drogod. Yn cymryd rhan fydd Canolfan Milfeddygaeth Cymru, a fydd yn dweud wrth ffermwyr ac yn dangos pwysigrwydd diagnosis cywir o\u2019r clefyd, yn enwedig ymchwiliadau post mortem."}, {"text_idx": "#000017", "text": "Dywedodd Kate Hovers, cadeirydd WSV/MDC a chadeirydd NSA Cymru/Wales, \u201cRydym am ddangos y nifer fawr o filfeddygon sydd a\u0302 diddordeb mewn defaid sy\u2019n gweithio gyda\u2019r diwydiant defaid ac ar ei gyfer yng Nghymru \u2013 a gwybodaeth amdano. Mae hyn yn arbennig o bwysig wrth i ni edrych tuag at gynlluniau ffermio cynaliadwy yn y dyfodol.\u201d"}, {"text_idx": "#000018", "text": "Bydd gweithgaredd arbennig hefyd yn edrych ar reoli parasitiaid mewn labordy symudol gan The Moredun Foundation \u2013 elusen gofrestredig sy\u2019n cefnogi iechyd a lles da byw trwy ymchwil ac addysg."}, {"text_idx": "#000019", "text": "Wedi\u2019i ffurfio gan ffermwyr ar gyfer ffermwyr ym 1920, mae The Moredun Foundation yn ymroddedig i wella dealltwriaeth, triniaeth ac atal clefydau heintus trwy ymchwil ac addysg. Mae\u2019r Sefydliad yn datblygu rhaglenni allgymorth amrywiol ar gyfer ffermwyr, milfeddygon a\u2019r cyhoedd; ac yn cefnogi ystod eang ac amrywiol o fentrau ymchwil o fewn Sefydliad Ymchwil Moredun."}, {"text_idx": "#000020", "text": "Dywedodd yr Athro Lee Innes, Cyfarwyddwr Cyfathrebu Grw\u0302p Moredun, \u201cRydym bob amser wedi cynnal perthynas waith agos a\u0302\u2019r gymuned ffermio i sicrhau bod yr ymchwil wyddonol yn canolbwyntio ar ddarparu atebion ymarferol ar y fferm."}]